
|  |  |
| --- | --- |
| Maksejõuetuse teenistus | 31.12.2025, nr 2-22-10950 |



**Ettepanek avalikuks uurimiseks**

Kohtu menetluses on asi nr 2-22-10950, Ehitusfirma FIDELE OÜ (pankrotis) pankrotimenetlus.

10.04.2025 määrusega tehtud deposiidi tasumise üleskutsele ei ole vastatud ning menetluse raugemise vältimiseks ettenähtud deposiiti ei ole tasutud. Pankrotihaldur on 30.05.2025 esitanud taotluse menetluse lõpetamiseks raugemisega ning võlgniku likvideerimiseks ja kustutamiseks.

Kohus teeb PankrS § 158 lg 51 alusel Maksejõuetuse teenistusele ettepaneku avaliku uurimise läbiviimiseks.

Käesoleval hetkel on menetluses pooleli Põhja-Sakala vald, Võhma linn, Väike tn 14a korteriühistu nõude kaitsmine, kuid menetluse raugemise tõttu ei pruugi protsess jätkuda (võlausaldajale vastamiseks antud tähtaeg möödub 30.01.2026).

Pankrotihaldur ei ole antud pankrotimenetluses hagisid, täitemenetluse- ega kriminaalmenetluse algatamise avaldusi esitanud.

Pankrotimenetluses teostatud raamatupidamise revisjon on asunud esialgsele seisukohale, et võlgniku juhatuse poolt esitatud saneerimisavalduse eesmärk oli suunatud sellele, et viivitada pankrotimenetluse alustamisega ning maksimaalselt viia tööd ja raha üle teistele ettevõtetele (k.a. seotud ettevõtetele). Samuti on revisjoni koostaja viidanud raamatupidamise ebarahuldavale korraldamisele, valeandmete esitamisele Maksu- ja Tolliametile ning krediidiasutusele ja väljamaksetele seotud isikutele, millel ei pruukinud olla õiguslikku alust.

**Soovi korral palun taotlus avalikuks uurimiseks esitada kohtule hiljemalt 30.01.2026.**

/*allkirjastatud digitaalselt*/

Priit Lember

Kohtunik